stanford-oval/wikipedia huggingface dataset:
Lumi (nimi)

| Lumi |
| --- | --- |
Nimipäivä:   
– suomenkielinen:  2. helmikuuta
– ruotsinkielinen:  –
– ortodoksinen:  –
Muunnelmia:  Lumia
Vastineita eri kielissä:  –
Nimen alkuperä:  sana lumi
Infobox OKNimi-testi OK: 
Lumi on suomalainen naisen etunimi. Nimenä se oli jonkin verran käytössä jo 1900-luvun loppupuolella, mutta yleistyi vasta 2000-luvun alussa. Vuoden 2019 loppuun mennessä nimi Lumi oli annettu noin 4 240 naiselle ja noin 20 miehelle.  Lumin nimipäivä on 2. helmikuuta. Se tuli kalenteriin vuoden 2010 nimipäiväuudistuksessa.
Tunnettuja Lumi-nimisiä

Lumi Kallio (s. 2008), lapsinäyttelijä
Lumi Maunuvaara (s. 1997), yritysjohtaja
Lumi, toinen Ähtärin eläinpuiston pandoista
Mihail Judin

Mihail Aleksejevitš Judin (ven. Михаи́л Алексе́евич Ю́дин; 1893–1948) oli neuvostoliittolainen säveltäjä.
Judin opiskeli lukion jälkeen aluksi yliopistossa luonnontieteitä. Vuonna 1918 hän aloitti opinnot Petrogradin konservatoriossa Vasili Kalafatin ja Aleksandr Žitomirskin johdolla. Hän valmistui vuonna 1925. Vuodesta 1926 lähtien Judin opetti Leningradin (entisen Petrogradin) konservatoriossa. Hän keskittyi säveltäjänä varsinkin kuoromusiikkiin. Hänen vuonna 1935 säveltämänsä itse sanoitettu requiem Sergei Kiroville esitettiin Leningradin filharmonikkojen suuressa salissa Kirovin murhan kaksivuotispäivänä 1. joulukuuta 1936. Judinin tuotantoon kuuluu myös muun muassa oratorioita ja kantaatteja. 1. marraskuuta 1937 Judin johti Leningradin filharmonikkoja, jotka esittivät osan hänen kantaatistaan O vesne i radosti lapsikuorolle. 5. marraskuuta 1937 kantaatti kantaesitettiin kokonaisuudessaan Jevgeni Mravinskin johdolla.
Judin työskenteli Leningradin konservatorion opettajana vuoteen 1942 saakka. Toisen maailmansodan jälkeen hän opetti konservatoriossa Kazanissa. Judin toimi myös aktiivisesti Neuvostoliiton säveltäjäliitossa ja pyrki varsinkin luomaan uusia lapsikuoroja.
Lego The Lord of the Rings

| Lego The Lord of the Rings |
| --- | --- |

Kehittäjä:  Traveller’s Tales
Julkaisija:  Warner Bros. Interactive Entertainment
Jakelija:  Steam, Nintendo eShop, Google Play ja App Store
Säveltäjä:  Howard Shore
Pelisarja:  Lego The Lord of the Rings
Julkaistu:  Julkaisu  Kannettavat   NA 30. lokakuuta 2012 EU 23. marraskuuta 2012 Windows ja konsolit NA 13. marraskuuta 2012 EU 23. marraskuuta 2012 
Lajityyppi:  toimintaseikkailu, avoin pelimaailma
Pelimuoto:  yksinpeli, moninpeli
Ikäluokitus:  PEGI: 7
Alusta:  Microsoft Windows Nintendo DS Nintendo 3DS Wii PlayStation 3 PlayStation Vita Xbox 360
Jakelumuoto:  DVD, Blu-ray, kasetti, PlayStation Vita -kortti
Vaatimukset:  Windowsilla  väh. Windows XP, 2GHZ tuplaydin prosessori, 1GT Ram-muisti, 8GT muistia kiintolevyllä, NVIDIA 7600, 7800, 8800 tai ATI Radeon HD 1950 tai uudempi, 16 bittinen äänikortti  
Lisää peliartikkeleitaVideopelien teemasivulla
Infobox OK   : 
Lego The Lord of the Rings on Traveller’s Talesin kehittämä toimintaseikkailupeli, joka julkaistiin usealle alustalle vuonna 2012.
Peli seuraa Taru sormusten herrasta -elokuvatrilogian tarinaa, ja pelin ääni- ja musiikkiraita on suoraan elokuvista. Traveller’s Tales on sanonut, että pelissä on vähemmän ”kermakakkukomediaa” kuin muissa LEGO-lisensoiduissa peleissä. Vaikka peli seuraakin elokuvien tarinaa, kohtauksia on muutettu lapsiystävällisemmiksi ja humoristisemmiksi.
Pelaaminen

Pääosin pelaaminen on samankaltaista kuin aikaisemmissa LEGO-peleissä. Pelissä kuuluu ratkaista erilaisia pulmia, esimerkiksi kokoamalla LEGO-rakennelmia. Pelissä on myös erilaisia vihollisia.
Pelissä on LEGO-sarjan muista peleistä tuttu Drop-In–Drop-Out-moninpelimekaniikka, joka mahdollistaa toisen henkilön liittymisen peliin missä vaiheessa tahansa. Peli muistuttaa enemmän roolipelejä kuin muut sarjan pelit, sillä jokaisella hahmolla on tietty määrä tavaraa, jota se voi kuljettaa ja käyttää eri tasoilla tai tarkoituksiin. Osa hahmoista on täysin uniikkeja,selvennä kuten Klonkku, Tom Bombadil, kääpiöt (Gimli, Gloin, Blacksmith) ja mithril-legoja tuhoava örkki Ent-metsän reunalta Rohanin alueella.
Pelaaminen > Uusia ominaisuuksia

Peliin on lisätty ominaisuuksia vanhoista Lego-peleistä. Näitä ovat Keski-Maassa liikkuminen tehtävien välillä, eri henkilöiden tarinoiden välissä vaihtaminen. Pelaajalla on myös mahdollisuus kerätä ja käyttää useita erilaisia aseita ja taikaesineitä. Näitä ovat muun muassa Eärendilin valo, haltiaköysi, erilaiset miekat, jouset ja kirveet. Jokaisella hahmolla on tavaraluettelo, johon voi kerätä erilaisia tavaroita, jotka auttavat tehtävien läpäisyssä.
Pelaaminen > Avoin pelimaailma

Avoimessa maailmassa (engl. Open World) voi pelaaja voi kulkea vapaasti Keskimaassa. Pelaajaa seuraa kolme tekoälyllistä hahmoa. Avoimessa maailmassa voi suorittaa erilaisia tehtäviä, tai kerätä mithril-LEGO-palikoita, joista voi sepällä takoa erilaisia esineitä. Vaikka maailmassa voi kulkea vapaasti, voi myös kartan avulla välittömästi matkustaa eri paikkoihin Keskimaassa. Avoin maailma kattaa koko Keski-Maan, tosin luonnollisesti kokoa ja etäisyyksiä on pienennetty. Avointa pelimuotoa ei ole Nintendo DS ja PlayStation Vita -versioissa.
Pelaaminen > Lisäosat

Pelissä on kolme lisäosaa, jotka sai varaamalla pelin etukäteen. Ensimmäinen sisältää Sméagolin, Sauronin ja kolme muuta hahmoa. Toisessa on mukaan lukien mini-Balrog. Kolmannessa on vain esineitä, kuten kolme haltioiden Sormusta. Xbox ja Windows-versioissa voi lisäosat ostaa erikseen Xbox Live -pisteillä.
Juoni

Juoni on lähes suoraan Taru sormusten herrasta -elokuvatrilogiasta. Tarinaa on kuitenkin muunnettu pelattavuuden lisäämiseksi. Tunnettuja kohtauksia on otettu suoraan elokuvasta, kuten Morian kohtaus, prorologi ja epilogi (ei sisällä Konnun puhdistusta eikä Tom Tombadillin kohtaamista tai velho Radagastin matkoja, vaikka hahmot ovat pelattavissa).
Juoni > Hahmot

Pelissä on yli 80 pelattavaa hahmoa, joista osa esiintyy pelkästään kirjasarjassa. Henkilöiden äänet on otettu suoraan elokuvasta. Toisin kuin LEGO-seteissä, hobitit ovat pelissä paljain jaloin.
Kaikilla hahmoilla on vähintään yksi erikoistaito ja vähintään 1–2 lisätaitoa tai esinettä. Esimerkiksi Tom Bomdabil voi kasvattaa kukkia laulamalla niille, kun taas Galadriel- ja Celeborn-haltiat hyppäävät korkealle. Kääpiöt Gimli, Gloin ja Blacksmith (seppä) ryömivät ja voivat heittää kirveellä. Velhoilla Gandalf, Saruman, Radagast on sauvat, joilla voi liikuttaa eri hahmoja tai esineitä korokkeiksi ylös tai suojata itseään örkeiltä.
Äänet

Kuten Lego Batman 2: DC Super Heroesissa, peli sisältää puhuvia LEGO-hahmoja. Peli on kuitenkin ainut LEGO-peli, jossa repliikkejä ei ole uudestaan ääninäytelty peliä varten, vaan ne ovat suoraan elokuvasta. Lisäksi ääniroleja peliin tekivät: Eric Artell, Steve Blum, Cam Clarke, Chris Edgerly, Kieren Elliott, Gideon Emery, Crispin Freeman, Bob Joles, Tom Kane, Jennifer Taylor Lawrence, Yuri Lowenthal, Jim Meskimen, Nolan North, Liam O’Brien, Jon Olson, Jim Piddock, Eliza Schneider, Keith Szarabajka, Fred Tatasciore, Anna Vocino ja Hynden Walch.
Käännös suomeksi
Mont Nabemba

Mont Nabemba
| --- | --- |
Sijainti:  Kongon tasavalta
Korkeus merenpinnasta:  1 020 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mont Nabemba on Kongon tasavallan korkein vuori, jonka korkeus on 1 020 metriä. Se sijaitsee Sanghan alueella 50 kilometrin päässä Souankésta.
Vuoren alueella on todettu olevan runsaasti rautavaroja.
Lentäjä (elokuva)

| Lentäjä> The Aviator |
| --- | --- |
 Elokuvan juliste
Ohjaaja:  Martin Scorsese
Käsikirjoittaja:  John Logan
Tuottaja:  Chris Brigham
Säveltäjä:  Howard Shore
Kuvaaja:  Robert Richardson
Leikkaaja:  Thelma Schoonmaker
Tuotantosuunnittelija:  Dante Ferretti
Pääosat:  Leonardo DiCaprio Cate Blanchett Alec Baldwin John C. Reilly
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  Mokép Netflix
Ensi-ilta:  2004
Kesto:  170 minuuttia
Alkuperäiskieli:  Englanti
Budjetti:  110 miljoonaa dollaria
Tuotto:  213,7 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Lentäjä (The Aviator) on vuonna 2004 ensi-iltansa saanut Martin Scorsesen ohjaama yhdysvaltalainen elämäkerrallinen draamaelokuva lentäjä, insinööri ja elokuvatuottaja Howard Hughesista. Elokuvassa Hughesia näyttelee Leonardo DiCaprio. Elokuvan on käsikirjoittanut John Logan.
Elokuva käsittelee Hughesin elämää aina 1920-luvun lopusta 1940-luvulle. Esiin nostetaan hänen romanssinsa Ava Gardnerin (Kate Beckinsale) ja Katharine Hepburnin (Cate Blanchett) kanssa sekä taistelu Pan Amin Juan Trippeä (Alec Baldwin) vastaan. Elokuvassa käsitellään myös Hughesin pakko-oireista häiriötä joka lopulta ajoi tämän tuhoon.
Lentäjä oli vuoden 2005 Oscar-gaalassa ehdokkaana yhteentoista palkintoon, joista se voitti viisi: paras naissivuosa (Cate Blanchett), paras kuvaus, paras lavastus, paras leikkaus ja paras puvustus. Muut ehdokkuudet tulivat mm. sarjoissa paras elokuva, paras ohjaus ja paras miespääosa (DiCaprio).
Näyttelijät

| 0 | 1 | 2 |
| --- | --- | --- |
|  Leonardo DiCaprio  | … |  Howard Hughes   |
|  Cate Blanchett  | … |  Katharine Hepburn   |
|  Alec Baldwin  | … |  Juan Trippe   |
|  John C. Reilly  | … |  Noah Dietrich   |
|  Kate Beckinsale  | … |  Ava Gardner   |
|  Alan Alda  | … |  Ralph Brewster   |
|  Ian Holm  | … |  Fitz   |
|  Danny Huston  | … |  Jack Fry   |
|  Jude Law  | … |  Errol Flynn   |
|  Willem Dafoe  | … |  Roland Sweet   |
Aiheesta muualla

Viralliset kotisivut (Arkistoitu – Internet Archive)
M∆CHINE

| ”M∆CHINE” Born of Osiris |
| --- | --- | --- |

Singlen tiedot
 Albumilta: Tomorrow We Die ∆live
 Julkaistu: 25. kesäkuuta 2013
 Tuottaja(t): Nick Sampson, Lee McKinney, Joey Sturgis
 Tyylilaji: Progressiivinen metalli, Death Metal, Deathcore
 Kesto: 04.24
 Levy-yhtiö: Sumerian Records
Born of Osiriksen muut singlet
| ”Follow The Signs” 2011 | ”M∆CHINE” 2013 | ”Divergency” 2013 |
M∆CHINE on yhdysvaltalaisen progressiivista metallia ja deathcorea soittavan yhtyeen Born of Osiriksen vuonna 2013 ilmestynyt kappale albumilta Tomorrow We Die ∆live.
Kappale julkaistiin digitaalisena singlenä Sumerian Recordsin YouTube-sivuilla 25. kesäkuuta 2013.
Mostek

| Mostek |
| --- | --- |

Perustettu:  1969
Toimiala:  puolijohdeteollisuus
Tuotteet:  muistipiirit, mikroprosessorit
Omistaja:  United Technologies (1980–1987) SGS-Thomson (1987–)
Infobox OKVirheellinen NIMI-arvo: 
Mostek 4K muistipiirin mainos.
Mostek oli vuonna 1969 perustettu yhdysvaltalainen puolijohdeteollisuuden yritys, jonka merkittäviin tuotteisiin kuuluivat muistipiirit.
Yhtiön pääasialliset perustajat olivat L.J. Sevin ja Louay Sharif, jotka rekryitoivat muita työntekijöitä Texas Instrumentsilta uuden yhtiön perustajiksi.
United Technologies (UTC) hankki yhtiön vuonna 1980.
UTC ilmoitti yhtiön toiminnan päättymisestä vuonna 1985. SGS-Thomson hankki yhtiön vuonna 1987.
Yhtiö kehitti metalli-oksidipuolijohteita (MOS), joiden valmistustekniikkaa kehittivät muun muassa Robert Palmer.
Yhtiön merkittäviä tuotteita olivat 4K (4096) ja 16K (4116)-muistipiirit.
Yhtiö julkaisi Mostek 5065 -mikroprosessorin vuonna 1974. 5065 oli 8-bittinen PMOS-tekniikkaan perustuva prosessori.
Yhtiö sopi myös Fairchild Semiconductorin kanssa toimisesta toisena valmistajana Fairchild F8 -mikroprosessorille. Yhtiö toimi toisena valmistajana myös muun muassa Zilog Z80 -mikroprosessorille.
Aiheesta muualla

Oral History of Charles Phipps (PDF) (englanniksi)
Oral History of L.J. Sevin (PDF) (englanniksi)
MOSTEK Calculator Integrated Circuits (englanniksi)
Patents Assigned to Mostek Corporation (englanniksi)
Liina (nimi)

| Liina |
| --- | --- |
Nimipäivä:   
– suomenkielinen:  22. kesäkuuta
– ruotsinkielinen:  –
– ortodoksinen:  13. kesäkuuta
Muunnelmia:  Liinu
Vastineita eri kielissä:  Lina
Nimen alkuperä:  Linus tai Pauliina
Infobox OKNimi-testi OK: 
Liina on suomalainen naisen etunimi.
Monissa muissa maissa esiintyvän Lina-nimen tavoin Liina on alkuperältään joko lyhenne nimestä Pauliina tai Karoliina tai mahdollisesti latinalaisen miehennimen Linus naispuolinen vastine. Liinan nimipäivä on samana päivänä kuin Pauliinan, 22. kesäkuuta.
Suomessa nimi Liina oli vuoden 2019 loppuun mennessä annettu 2 481 henkilölle.
Tunnettuja Liinoja

Liina Aunola, suomalainen ilma-akrobaatti
Liina Holm, suomalainen kansakoulunopettaja ja muistelmakirjailija
Liina Kahma, suomalainen kansankirjailija
Liina Kersna, virolainen poliitikko ja ministeri
Liina Laasma, virolainen keihäänheittäjä
Liina Luik, virolainen kestävyysjuoksija, Leila ja Lily Luikin kolmoissisar
Liina Nora, suomalainen jalkapalloilija
Liina Reiman, virolaissyntyinen näyttelijä
Liina Röösgrén, suomalainen kirjailija
Liina Lång on taiteilija Miina Äkkijyrkän taiteilijanimi
Kuvitteellisia Liinoja

Liina (ruots. Lina) Astrid Lindgrenin luona hahmo Vaahteramäen Eemelissä, Kissankulman piika
Liina, toinen päähenkilöistä Aleksis Kiven näytelmässä Leo ja Liina
Mihail Kaigorodov

Mihail Kaigorodov.
Mihail Nikiforovitš Kaigorodov (ven. Михаи́л Ники́форович Кайгоро́дов; 6. marraskuuta (J: 25. lokakuuta) 1853 – lokakuu 1918 Moskova) oli venäläinen jalkaväenkenraali, joka toimi Uudenmaan läänin kuvernöörinä vuosina 1901–1905.
Elämäkerta

Mihail Kaigorodovin isä oli kenraalimajuri Nikifor Kaigorodov ja hänen veljiään olivat Viipurin ja Viaporin linnoitusten komentajana toiminut kenraaliluutnantti Nestor Kaigorodov sekä tunnettu luonnontieteilijä Dmitri Kaigorodov. Mihail Kaigorodov valmistui upseeriksi Pietarissa toimineesta Mikaelin tykistökoulusta vuonna 1873 ja palveli sen jälkeen upseerina Venäjän armeijassa. Hän suoritti myös Nikolain yleisesikunta-akatemian 1880 ja toimi sen jälkeen esikuntaupseerina eri joukko-osastoissa. Vuosina 1900–1901 Kaigorodov oli 2. suomenmaalaisen tarkk’ampujarykmentin komentaja. Maaliskuussa 1901 hänet nimitettiin Uudenmaan läänin kuvernööriksi ja ylennettiin samalla kenraalimajuriksi. Kaigorodv oli tässä virassa neljä vuotta, kunnes siirtyi toukokuussa 1905 Irkutskin kuvernööriksi. Jo seuraavan vuoden alussa hänet kutsuttiin Venäjän sisäministeriön ja sitten pääesikunnan käyttöön.
Kaigorodov oli myöhemmin prikaatin ja jalkaväkidivisioonan komentajana sekä vuodesta 1913 Grodnon linnoituksen komendanttina. Hänet ylennettiin 1907 kenraaliluutnantiksi ja 1913 jalkaväenkenraaliksi. Ensimmäisen maailmansodan aikana Kaigorodov joutui joukkoineen perääntymään Grodnosta vuonna 1915, mutta hän pysyi kirjoilla linnoituksen komentajana, kunnes hänet heinäkuussa 1916 siirrettiin reserviin. Kaigorodov teloitettiin vallankumouksen jälkeen ampumalla Moskovassa lokakuussa 1918.
Mostafa Hicham Al-Gamal

| Mitalit | Mitalit | Mitalit |  |
| --- | --- | --- | --- |
|  Mostafa Hicham Al-Gamal vuonna 2024. |  Mostafa Hicham Al-Gamal vuonna 2024. |  Mostafa Hicham Al-Gamal vuonna 2024. |  |
Maa:  Egypti
Miesten yleisurheilu
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Marrakech 2014 | Moukarinheitto |  |
|  Kultaa | Asaba 2018 | Moukarinheitto |  |
|  Kultaa | Douala 2024 | Moukarinheitto |  |
|  Hopeaa | Addis Abeba 2008 | Moukarinheitto |  |
|  Pronssia | Nairobi 2010 | Moukarinheitto |  |
|  Pronssia | Porto-Novo 2012 | Moukarinheitto |  |
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 |  Moukarinheitto |  |
|  Kultaa | Brazzaville 2015 |  Moukarinheitto |  |
|  Kultaa | Rabat 2019 |  Moukarinheitto |  |
|  Kultaa | Accra 2024 |  Moukarinheitto |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa |  Mersin 2013 |  Moukarinheitto |  |
Mostafa Hicham Al-Gamal (s. 1. lokakuuta 1988 Giza) on egyptiläinen moukarinheittäjä. 191 senttimetriä pitkä ja 96 kilogrammaa painava Al-Gamal edustaa Al-Ahly-seuraa.
Al-Gamal oli mukana kesäolympialaisissa 2012 Lontoossa ja 2021 Tokiossa, joissa hän jäi karsintaan. Vuoden 2015 MM-kilpailuissa Pekingissä hän oli finaalin seitsemäs tuloksella 76,81. MM-kilpailuissa Daegussa 2011, Dohassa 2019 ja Budapestissa 2023 Al-Gamal karsiutui.Afrikan-mestaruuskilpailuista hänellä on kolme kultaa, yksi hopea ja kaksi pronssia. Afrikan kisoista Al-Gamal on saavuttanut neljä kultaa ja Välimeren kilpailuista yhden kullan. Hän oli toinen maanosien cupissa 2014 ja 2018..
Al-Gamal on kilpaillut myös useasti Suomessa ja voittanut muun muassa vuoden 2015 Kaustisen moukarikarnevaalit.
Ennätykset

81,27 AR (Kairo 2014)
AR = maanosan ennätys
Lentäjän poika (albumi)

| Lentäjän poika Edu Kettunen |
| --- | --- | --- |

Studioalbumin tiedot
 Äänitetty : 1985-tammikuu 1986
 Studio : Takomo (5-6)   MTV-studiot
 Julkaistu: 1986
 Formaatti: LP-levy (FGL 4002)   C-kasetti (FGK 4002)   CD-levy (FGCD 15)
 Tuottaja(t): Edu Kettunen
 Tyylilaji: suomipop, poprock
 Kesto: 36.05
 Levy-yhtiö: Flamingo
 Levymerkki: Flamingo
Listasijoitukset
  Suomi: 10. (korkein sija, vk 34/2021)
Edu Kettusen muut julkaisut
| Edu Kettunen 1984 | Lentäjän poika 1986 | Rodeo 1988 |
Singlet albumilta Lentäjän poika
 ”Elämä jatkuu” / ”Sinä vuonna” Julkaistu: 1985 (FGS 101)  ”Helsinki” / ”Lentäjän poika” Julkaistu: 1986 (FGS 105)
Lentäjän poika on suomalaisen laulaja-lauluntekijä Edu Kettusen soolouran toinen studioalbumi vuodelta 1986. Kettunen on tehnyt ja laulaa kaikki kappaleet sekä on tuottanut koko albumin. Albumin nimikappale on saanut pysyvää suosiota ja sijansa myös koulujen musiikin oppikirjoissa.
Kettusen isä on oikeasti lentäjä, ja perhe asui Tikkurilassa Lentäjien taloksi kutsutussa rakennuksessa. Tarinan innoitus on kuitenkin peräisin amerikkalaisista koelentäjistä kertovasta elokuvasta Valiojoukko.
Albumi julkaistiin Flamingo-levymerkillä LP- ja CD-levyinä sekä C-kasettina. Elokuussa 2021 Levykauppa Äx julkaisi omalla Lipposen Levy ja Kasetti -levymerkillään albumista uuden, 200 kappaleen rajoitetun painoksen CD-levynä.
Levymyynti ylitti kultalevyrajan vuonna 1990 ja sitä on myyty noin 25 000 kappaletta. Se on täten Kettusen soolouran myydyin.
Kappaleet

Kaikki kappaleet säveltänyt, sanoittanut ja sovittanut Edu Kettunen.
Kappaleet > A-puoli

Helsinki – 3.22
Lentäjän poika – 3.14
Suiston salaisuus – 3.57
Rodeosta jouluun – 3.55
Sinä vuonna – 3.34
Kappaleet > B-puoli

Elämä jatkuu – 3.25
Kumipuiden kuolema – 3.15
Retki merenrantaan – 3.08
Pingviinit – 4.27
Rengastien talvi – 3.48 (instrumentaali)
Kokoonpano > Muusikot

Erkka ”Edu” Kettunen – laulu, kitarat, lyömäsoittimet, taustalaulu
Kari ”Miri” Miettinen – rummut
Jyrki ”Muta” Manninen – kitarat
Jarmo Nikku – kitarat
Veli-Matti ”Masa” Maijanen – bassokitara
Kalervo ”Kassu” Halonen – kosketinsoittimet
Martti ”Masi” Luoma – kosketinsoittimet
Jari Laasanen – kosketinsoittimet (intro: 2)
Kim Lönnholm – taustalaulu
Kristian ”Kisu” Jernström – taustalaulu
Jari-Pekka ”Jartsa” Karvonen – lyömäsoittimet
Kokoonpano > Tuotanto

Kettunen aloitti levynteon kotona TASCAM 388 -mikserillä ja päättyi MTV-studioilla tammikuussa 1986. Äänityksiä hoidettiin myös Takomo-studioilla (5-6).
Jari Laasanen – äänitys (MTV-studiot)
Dan Tigerstedt – äänitys (Takomo; 5-6)
Markus Heikkerö – kansi
Kisu Jernström – vastaava tuottaja
Mika Kalliomaa

| Mika Kalliomaa> Henkilötiedot |
| --- | --- |
Syntynyt: 5. syyskuuta 1966 (ikä 58) Isokyrö
Kansalaisuus:   Suomi
Sotilashenkilö
Palvelusvuodet:  1990–
Komentajuudet:  Porin prikaati 2018–2021
Sotilasarvo:  kenraalimajuri
Kunniamerkit:  Sot.am. SL R I SL K I
Ylennykset:  eversti 2013 prikaatikenraali 2019 kenraalimajuri 2022
Mika Pekka Kalliomaa (s. 5. syyskuuta 1966 Isokyrö) on suomalainen kenraalimajuri. Hän on toiminut Maanpuolustuskorkeakoulun rehtorina heinäkuusta 2021 lähtien. Vuosina 2018–2021 hän toimi Porin prikaatin komentajana.
Kalliomaa valmistui Kadettikoulusta vuonna 1990. Hän väitteli sotatieteiden tohtoriksi Maanpuolustuskorkeakoulussa 2003. Kalliomaa toimi Maanpuolustuskorkeakoulun apulaisjohtajana (2006–2009), pataljoonan komentajana Kaartin jääkärirykmentissä (2009–2012) ja Puolustusvoimien viestintäjohtajana Pääesikunnassa (2014–2015). Aikaisemmin hän on toiminut useissa joukko-osastoissa opetusupseerina ja opettajana.
Kalliomaa on naimisissa ja hänellä on kolme lasta.
Lentopallon SM-liigakausi 1996–1997

Lentopallon SM-liigan toinen kausi 1996-1997 päättyi Raision Loimun mestaruuteen sen voitettua finaaleissa KuPS-Volleyn kolmessa viisieräisessä kamppailussa.
Miesten sarjataulukko > Runkosarja

| sija | Joukkue | O | V | H1 | H0 | Vo Erät | Hä Erät | Pisteet |
| --- | --- | --- | --- | --- | --- | --- | --- | --- |
| 1 | PPS-Espoo | 36 | 29 | 1 | 6 | 92 | 37 | 88 |
| 2 | Tampereen Isku-Volley | 36 | 25 | 4 | 7 | 86 | 48 | 79 |
| 3 | Perttelin Peikot | 36 | 24 | 3 | 9 | 82 | 53 | 79 |
| 4 | Raision Loimu | 36 | 24 | 3 | 9 | 83 | 58 | 75 |
| 5 | Keski-Savon Pateri | 36 | 21 | 6 | 9 | 78 | 53 | 69 |
| 6 | KuPS-Volley | 36 | 21 | 5 | 10 | 79 | 57 | 68 |
| 7 | Napapiirin Palloketut | 36 | 14 | 3 | 19 | 55 | 77 | 45 |
| 8 | Salon Viesti | 36 | 14 | 3 | 19 | 52 | 78 | 45 |
| 9 | Jyväskylän Metso-Lentis | 36 | 5 | 2 | 29 | 29 | 98 | 17 |
| 10 | Vammalan Lentopallo | 36 | 3 | 4 | 29 | 23 | 100 | 13 |
Voitosta 3 pistettä - 2-3 tappiosta 1 piste!
Miesten sarjataulukko > Pudotuspelit > Puolivälierät

| Perttelin Peikot – KuPS-Volley  |
| --- | --- | --- | --- | --- |
| 26. helmikuuta | Peikot | KuPS | 1–3 | 15-9 , 8-15 , 9-15 , 13-15 |
| 28. helmikuuta | KuPS | Peikot | 3–1 | 9-15 , 15-13 , 17-16 , 15-10 |
KuPS-Volley välieriin otteluvoitoin 2–0
| Raision Loimu – Keski-Savon Pateri  |
| --- | --- | --- | --- | --- |
| 26. helmikuuta | Loimu | Pateri | 3–0 | 17-16 , 15-13 , 15-13 |
| 1. maaliskuuta | Pateri | Loimu | 3–1 | 15-9 , 15-13 , 7-15 , 15-13 |
| 2. maaliskuuta | Loimu | Pateri | 3–0 | 15-7 , 15-7 , 15-7 |
Raision Loimu välieriin otteluvoitoin 2–1
Miesten sarjataulukko > Pudotuspelit > Välierät

| PPS-Espoo – KuPS-Volley  |
| --- | --- | --- | --- | --- |
| 5. maaliskuuta | PPS | KuPS | 2–3 | 15-5 , 13-15 , 15-17 , 15-12 , 11-15 |
| 6. maaliskuuta | KuPS | PPS | 3–0 | 15-13 , 15-12 , 15-7 |
| 9. maaliskuuta | PPS | KuPS | 3–0 | 15-11 , 15-9 , 15-13 |
| 11. maaliskuuta | KuPS | PPS | 3–1 | 12-15 , 15-12 , 15-7 , 15-4 |
KuPS-Volley loppuotteluun otteluvoitoin 3–1
| Tampereen Isku-Volley – Raision Loimu  |
| --- | --- | --- | --- | --- |
| 5. maaliskuuta | Isku | Loimu | 0–3 | 14-16 , 8-15 , 12-15 |
| 7. maaliskuuta | Loimu | Isku | 3–1 | 3-15 , 17-16 , 15-6 , 15-12 |
| 9. maaliskuuta | Isku | Loimu | 0–3 | 8-15 , 8-15 , 13-15 |
Raision Loimu loppuotteluun otteluvoitoin 3–0
Miesten sarjataulukko > Pudotuspelit > Loppuottelut

| Raision Loimu – KuPS-Volley  |
| --- | --- | --- | --- | --- |
| 16. maaliskuuta | Loimu | KuPS | 3–2 | 11-15 , 7-15 , 15-6 , 15-8 , 15-9 |
| 19. maaliskuuta | KuPS | Loimu | 2–3 | 13-15 , 5-15 , 15-5 , 15-12 , 8-15 |
| 21. maaliskuuta | Loimu | KuPS | 3–2 | 12-15 , 15-10 , 15-12 , 12-15 , 15-12 |
Raision Loimu Suomen mestari otteluvoitoin 3–0
Mestarit: Janne Heikkinen, Sami Heikkiniemi, Nisse Huttunen, Sakari Jokinen,
Mikko Korhonen, Simo Lintula, Jani Nuolimo, Markku Puputti, Marko Rantanen, Toni Tuominen. Valmentaja: Jouko Lindberg.
Miesten sarjataulukko > Pudotuspelit > Pronssiottelut

| PPS-Espoo – Tampereen Isku-Volley  |
| --- | --- | --- | --- | --- |
| 16. maaliskuuta | PPS | Isku | 3–1 | 11-15 , 15-11 , 15-11 , 15-11 |
| 19. maaliskuuta | Isku | PPS | 3–1 | 15-11 , 13-15 , 15-10 , 15-8 |
| 21. maaliskuuta | PPS | Isku | 2–3 | 15-10 , 8-15 , 7-15 , 16-14 , 11-15 |
Tampereen Isku-Volleylle pronssia otteluvoitoin 2–1